**BANGHAY ARALIN SA FILIPINO V**

IKALIMANG LINGGO – UNANG ARAW

1. **LAYUNIN**

* Nasasagot ang mga tanong tungkol sa napakinggang sawikain.
* Nagagamit ang mga sawikaing salita sa pangungusap
* Naiuugnay ang sariling karanasan sa napakinggang sawikain

1. **PAKSANG-ARALIN**

Pagsagot sa mga tanong tungkol sa napakinggang sawikain

Paggamit ng mga sawikaing salita sa pangungusap

Pag-uugnay ng sariling karanasan sa napakinggang sawikain

1. **Sanggunian**

CG: F5PN-le-3.1

F4PL-Oa-j-5

**Kagamitan:** Plaskards, tsarts, larawan ng dagat

**Pagpapahalaga:** Ang pagtulong sa kapwa ay pagpapakita ng isang kabayanihan

1. **PAMAMARAAN**
2. **Pagganyak**

Pagpapakita ng larawan ng dagat

Itanong:

Bakit maalat ang dagat?

Ipabasa ang mga pangungusap na isinulat sa pisara.

Sabihin:

Saan kaya nagsimula ang kwento ng dagat?

1. **Paglalahad ng Aralin**
   1. **Pagbabaybay**
      * 1. Balitang kutsero
        2. Ahas
        3. Kapit-tuko
        4. Takaw-tulog
        5. Hampas lupa
   2. **Paghahawan ng balakid**

Panuto: Ibigay ang kahulugan ng mga salitang may salungguhit sa pamamagitan ng paggamit sa pangungusap.

* + - 1. Ang mga katutubo sa Silangan ay maraming asukal na naimbak.
      2. Ang problemang pagpunta sa kabilang dagat ay iniinda ng mga katutubo.
      3. Napapayag ng mga tao na ilatag ni Ang-ngalo ang mga binti sa karagatan.
      4. Handang kumagat sa sinumang mabalingan.
      5. Nabudburan ng asukal ang mga binti ng higante.

|  |  |  |
| --- | --- | --- |
| Ano ang aking natutunan? | Ano ang aking matutunan? | Ano ang gusto ko pang matutunan? |
|  |  |  |

1. **Pamantayan sa Pakikinig**
2. Maging handa sa pakikinig
3. Magkaroon ng layunin sa pakikinig
4. Bigyang pansin ang agwa ng pagsasalita at pakikinig
5. Kilalanin ang mahalagang impormasyon.
6. Unawain ang sinasabi ng nagsasalita.
7. Idebelop ang interes sa pakikinig.
8. Iwasan ang pagbigay puna hanggang hindi pa tapos ang nagsasalita
9. Huwag mag-interap o mang-abala
10. Maging sensitibo sa mga ekstra na di-berbal na komunikasyon
11. Magtanong at tumahimik pagkatapos

1. **Makinig sa babasahin ng guro**

Si Angalo ay isang higanteng mahal ng mga tao sa kanilang nayon sapagkat siya’y mabait at matulungin. Isang araw, ang mga tao ay sumakay sa mga Bangka at nagtungo sa kabilang ibayo ng dagat upang bumili ng asin. Pabalik na sila sa dalampasigan nang makasalubong nila si Angalo. Itinanong ng higante kung saan sila nanggaling at ano ang kanilang mga dala. Sinabi ng mga tao na bumili sila ng asin.

Iminungkahi ni Angalo na huwag silang magsisakay sa mga Bangka at nang mapadalai sila sa pag-uwi. Hihiga raw siya sa dagat at gawing tulay ng mga tao ang isa niyang binti. Tuwang-tuwang sumang-ayon ang mga naroon. Humiga na ang higante sa dagat at nagsitulay na sa kanyang binti ang mga tao. Nang nasa gitna na ng dagat ang mga tao ay kinagat ng mga langgam ang talampakan ni Angalo. Makating-makati na at masaki na masakit ang mga kinagat ng mga langgam kaya pinagsabihan ng higante ang mga tao na magmadali at hindi na niya matiis ang nararamdaman niyang pangangati.

Nagmamadali ang mga tao ngunit sila’y nasa kalagitnaan pa lamang ng binti ni Angalo. Hindi na natiis ni Angalo ang masidhing pangangati ng kanyang talampakan. Kumilos siya upang kamutin iyon kaya’t nahulog sa dagat ang mga tao, dala-dala ang binili nilang asin. Natunaw ang mga asin nnang mahulog sa dagat kaya’t iyon ang dahilan kung bakit naging maalat ang dagat.

1. **Pagsagot sa Pagganyak na Tanong**

Mailabas sa pagkakakulong sa loob ng prutas.

3. Pagtatalakayan

Ipabasa ang mga sumusunod na halimbawa ng sawikain at gamitin ito sa

pangungusap

1. Parang natuka ng ahas – natulala
2. Itaga mo sa bato – pakatandaan
3. Malayo sa bituka – hindi malubha
4. Mahaba ang kamay – magnanakaw
5. Anak-pawis – mahirap
6. **Gawin Ninyo**

Pangkatin ang klase sa tatlo.

Magsagawa ng dula-dulaan

Pangkat I – Simulang pangyayari sa kwento

Pangkat II – Kalagitnaang Pangyayari sa Kuwento

Pangkat III – Katapusan ng Kwento

1. **Gawin Mo**

Ipaguhit sa mga bata ang prutas na kasoy. Pagkatapos iguhit ano ang maganda at hindi magandang nangyari sa alamat ng kasoy?

1. **Pagsasapuso**

Naisapuso ko ang kahalagahan na ang ipagpasalamat sa Panginoon ang katangiang mayroon tayo at makuntento sa anumang biyayang binigay ng Panginoon.

1. **Paglalahat**

Ang pagsaswikain o pagtatambis ay isang paraan ng pagsasalita na hindi gumagamit ng mararahas na salita upang maiwasan ang makasakit ng loob. Ang sawikain o patambis samakatwid, ay masasabing mga salitang eupemistiko, patayutay o idyomatiko na ginagamit upang maging maganda ang paraan ng pagpapahayag.

1. **Pagtataya**

Makinig sa babasahin ng guro

**Si Jonas at ang Malaking Isda**

Si Jonas ay propeta ni Jehova. Bago pa lang namamatay si Eliseo nang sabihin ni Jehova kay Jonas: “ Pumunta ka sa Nineve. Napakasama ang mga tao roon, at gusto kong kausapin mo sila tungkol ditto.

Pero ayaw pumunta ni Jonas. Sumakay siya sa bapor na papalayo sa Nineve. Hindi natuwa si Jehova kaya nagpadala siya ng malakas na bagyo. Natakot ang tripulante nab aka lumubog ang kanilang bapor. Nanalangin sila sa kanilang mga diyos.

Sa wakas, sinabi sa kanila ni Jonas: “ Mananamba ako ni Jehova. Umiiwas ako sa ipinagagawa niya sa akin, kaya nagtanong ang mga tripulante ,” Ano ang dapat naming gawin para huminto ang bagyo?” “Ihagis nyo ako sa dagat,” sabi ni Jonas. Ayaw ng mga tripulante, pero lumalakas ang bagyo kaya napilitan din silang ihagis si Jonas sa dagat. Karka-raka huminto ang bagyo.

Nilamon si Jonas ng malaking isda. Pero hindi siya namatay. Tatlong araw at tatlong gabi siya sa loob ng isda. Abut-abot ang pagsisisi ni Jonas dahil sa sinuway niya si Jehova at hindi siya pumunta sa Nineve.

Nanalangin si Jonas kay Jehova. Kaya pinangyari na si Jonas ay iluwa ng isda sa tuyong lupa. Pagkatapos nito, nagpunta si Jonas sa Nineve.

Mga katanungan:

1. Sino si Jonas, at ano ang ipinagagawa ni Jehova sa kaniya?
2. Dahil ayaw niyang pumunta sa lugar na sinabi sa kaniya ni Jehova, ano ang ginawa ni Jonas?
3. Ano ang ipinagawa ni Jonas sa mga tripulante para huminto ang bagyo?
4. Gaya ng makikita mo sa larawan, ano ang nangyari nang lumubog si Jonas sa tubig?
5. Gaano katagal si Jonas sa loob ng malaking isda, at ano ang ginawa niya roon?
6. Saan nagpunta si Jonas pagkalabas niya sa malaking isda, at ano ang itinuro nito sa atin?
7. **Kasunduan:**

Magbasa ng kuwento. Sumulat ng limang halimbawa ng sawikain.

|  |
| --- |
|  |

|  |  |  |  |  |  |
| --- | --- | --- | --- | --- | --- |
| New-DepEd-Official-Seal.jpg |  |  |  |  |  |
| cavite.jpgdeped.jpgKagawaran ng Edukasyon | | | | | |
| Ph_seal_cavite_general_trias.pngRehiyon IV-A CALABARZON | | | | | |
| Sangay ng Kabite | | | | | |
| Trece Martires City | | | | | |

**BANGHAY ARALIN SA FILIPINO V**

IKALIMANG LINGGO – IKALAWANG ARAW

**I. Layunin**

* Nagagamit nang wasto ang pangngalan at panghalip sa pagtalakay tungkol sa mga tao, hayop, lugar, bagay at pangyayari sa paligid
* Naibibigay ang pangngalan at panghalip sa kwento
* Naisasalaysay ang kwento gamit ang pangngalan at panghalip sa kwento

**II. Paksang- Aralin**

Pagganit nang wasto sa pangngalan at panghalip sa pagtalakay sa mga tao, bagay, lugar, hayop at pangyayari sa paligid

Pagbibigay ng pangngalan at panghalip sa kwento

Pagsasalaysay ng kuwentong gamit ang pangngalan at panghalip

**III. Sanggunian:**

CG F5WG-la-e-2

**Pagpapahalaga**

Tamang Pakikinig: Pagmamalaki sa sariling wika

CG . P. 65

Kagamitan: tsart, bola, tugtog na nakakaaliw, metacards, mga larawan ng tao, bagay,

hayop, pook

**IV. PAMAMARAAN**

1. **Panimulang Gawain**
2. **Pagbabaybay**
3. prutas
4. gubat
5. diwata
6. dasal
7. **Talasalitaan**

Piliin ang wastong kahulugan ng may salungguhit sa loob ng saknong

1. Kaiba ang mga prutas , ang buto ay nakalabas

( bagay, tao, hayop)

2. Sa isang gubat ay may kasayahan……

( bundok, dagat, burol)

3. Naawa ang diwata.

( engkanta, panginoon, tao )

4. Narinig ng diwata ang dasal ni Kasoy.

( kahiligan, panalangin, kagustuhan)

1. **Pagganyak**

Ipalaro sa mga mag-aaral ang larong Ball Relay, kung saan ipapasa ang bola habang tutugtog at kapag huminto ang tugtog, ang mga mag-aaral na may hawak ang sasagot sa mga katanungan.

Itanong:

1. Magbigay ka ng mga bagay na nakikita mo sa loob ng silid-aralan?
2. Ipakilala mo nga ang iyong katabi. Siya ba iyong kaibigan? Bakit?

Pangganyak na tanong:

Bakit mahalaga ang kaibigan?

1. **Pagbasa ng isang kwento na “ Ang Matalik na Magkaibigan”**

**ANG MATALIK NA MAGKAIBIGAN**

Magkasabay na lumaki sina Efren at Gardo. Mula sa buhay mahirap ay kinaya nila lupit ng kapalaran. Hindi sila nakapagtapos ng elementarya. Grade 2 lang si Efren at Grade 4 lang ang natapos ni Gardo. Naging magkasama sila sa hanapbuhay, ang pagiging construction worker. Isang araw ay magkasama silang nagmimina sa pondahan ni Lucy. Nagkaroon sila ng pagtingin sa dalaga ngunit hadlang ang kanilang kahirapan sa buhay.

“ Lucy, kung mapapangasawa kita, ibibigay ko lahat ng gusto mo”, wika ni Efren.

“ Naku, di ninyo ako kayang pakainin, e magkano lang ang kinikita ninyo sa pagiging labor sa construction”.

“ Ako naman Lucy kahit maliit lang ang sweldo ko magiging masaya tayo basta magkasama lagi sa hirap at ginhawa”, wika naman ni Gardo.

“ Tama na nga kayo, kung sino na lang ang magugustuhan ko sa inyo kalaunan, ay maswerte hi hi hi o lista kuna nakuha niyo ha?”

“ Sige Lucy, salamat sa uulitin hi hi hi” biro ng dalawang binate.

Nag-usap kinagabihan matapos ang trabaho.

“ Pare baling araw di na ko maghihirap , yuyuko ang lahat ng tao sa akin, magiging ganap akong kilala sa lugar natin para me ipamukha ako kay Lucy”, wika ni Efren.

“ Ako naman e kung di niya ako gusto okey lang ang mahalaga yung mahal ako, baling araw titingalain din ako ng mga tao”, wika ni Gardo

“ Me trabaho ang pinsan ko, sumama ka sa akin mamaya kung gusto mo Malaki ang kikitain natin doon, alok niya ito tiba tiba tayo.”

“ Baka kung ano yan Efren, okey na sa akin ang trabaho ko marangal”

“ Bahala ka, patuloy tayong magdidildil sa tuyo kung mananatili tayo ditto” wika ni Efren.

“ Ano bang trabaho yun”, tanong ni Gardo

“ Dun na lang natin aalamin.

“ Pare, ikaw na lang marami pa akong gagawin bukas ibig sabihin di ka papasok”, tanong ni Gardo.

“ Di na pare dun na ako magtratrabaho at sisiguraduhin ko sa mga taong lumalait sa trabaho natin yuyuko sila sa akin at hihingi ng paumanhin.”

“ Bahala ka pare, basta ako masisikap, balang araw titingalain naman ako nila, he he he”, wika ni Gardo.

“ Ha ha ha, ikaw talaga tara at matulog na tayo.”

Lumipas ang isang lingo habang nagpipintura si Gardo ay sinigawan siya ng isang kaibigan.

“Gardo! Alam mob a ang nangyari kay Efren?”

“ Ha! Bakit ano ang nangyari?”

“Mamaya pumunta tayo sa kanila”

Patay na si Efren, nabaril habang nag-hoholdap ng banko sa bayan. Natupad ang kanyang pangarap. Ang mga tao ay isa-isang yumuyukod sa kaniyang harap sa loob ng isang kahon na may salaaming bubog.

Tinitingala naman si Gardo sa pagiging pintor ng mga mural sa malalaking gusali na kaniyang natutunan sa masikap na pagtiya-tiyaga at kumikita ng sapat para sa kanilang mga anak ni Lucy.

**6 . Pagtatalakayan**

Sinu-sino ang mga tauhan sa kuwento? Ilarawan sila base sa kwentong binasa.

1. Efren
2. Gardo
3. Lucy
4. **Gawin Ninyo**

Ipakita sa mga mag-aaral ang Word Map. Ipalinang ang pangngalan at panghalip na ginamit sa kwento.

Kuwento

Panghalip

Pangngalan

Itanong:

1. Magbigay ng mga halimbawa ng Pangngalan.
2. Magbigay ng mga halimbawa ng Panghalip.
3. **Gawin Mo**

Sabihin sa kaliwang katabi ang kahulugan ng pangngalan at mga halimbawa nito. Sa kanang katabi naman ay sabihin ang kahulugan ng panghalip at mga halimbawa nito.

Pasulatin ang bawat isa ng kuwento. Ipaguhit ang ginamit ng mga salitang pangngalan at panghalip.

Matapos ang inilaang oras, tumawag ng kamag-anak na magbabahagi ng kanilang likhang kuwento.

Pabigyan ng puna mula sa ibang kamag-aral ang ibinahaging kuwento.

1. **Pagsasapuso**

Kumpletuhin

Ang kaibigan ay dapat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dahil \_\_\_\_\_\_\_\_\_\_\_\_\_\_\_\_\_\_\_\_

**10. Paglalahat**

Ang panghalip ay mga salitang humahalili o pamalit sa ngalan o pangngalan na nagamit sa parehong pangungusap o kasunod na pangungusap. Ang salitang panghalip ay nangangahulugang “ panghalili” o “ pamalit”.

Ang pangngalan ay salita o bahagi ng pangungusap na tumutukoy sa ngalan ng tao, bagay, pook, hayop at pangyayari. Maaari din na ipakilala ng pangngalan ang isang kaisipan o konsepto. Sa lingwistika,kasapi ang pangngalan sa isang malawak, bukas na leksikong kategorya na kung saan ang mga kasapi nito ay nagiging pangunahing salita sa isang simuno ng isang sugnay, bagay sa isang pandiwa o bagay sa isang pang-ukol.

**V. Pagtataya**

Pasulatin ang bawat grupo ng kuwento. Pabilugan ang mga pangngalan at panghalip na ginamit.

Bago pasulatin ang mga mag-aaral, talakayin muna sa kanila ang rubrics na gagamitin sa pagmamarka sa kanila. Gamitin ang rubrics.

**VI. Kasunduan**

1. Mag-usap-usap ang bawat grupo. Mangalap ng isang kwento. Isulat sa isang buong papel.
2. Magtala ng 5 panghalip at 5 pangalan sa kwento.

|  |  |  |  |  |  |
| --- | --- | --- | --- | --- | --- |
| New-DepEd-Official-Seal.jpg |  |  |  |  |  |
| cavite.jpgdeped.jpgKagawaran ng Edukasyon | | | | | |
| Ph_seal_cavite_general_trias.pngRehiyon IV-A CALABARZON | | | | | |
| Sangay ng Kabite | | | | | |
| Trece Martires City | | | | | |

**BANGHAY ARALIN SA FILIPINO V**

IKALIMANG LINGGO – IKATLONG ARAW

I. **LAYUNIN**

* Naibibigay ang kahulugan ng mga salitang pamilyar at di-pamilyar sa pamamagitan ng tono at damdamin
* Nababsa ang mga salitang pamilyar at di-pamilyar sa pamamagitan ng tono at damdamin
* Nasasagot ang mga tanong na kaibahan ng pamilyar at di-pamilyar na salita

**II. PAKSANG - ARALIN**

Pagbibigay kahulugan ng salitang pamilyar at di-pamilyar sapamamagitan ng tono at damdamin

Pagbasa ng mga Salitang Pamilyar at Di-pamilyar sa pamamagitan ng tono at damdamin

Pagsagot sa mga tanong na kaibahan ng pamilyar at di-pamilyar na salita.

Pagpapahalaga: Mahalin ang sariling wika

**III. Sanggunian:**

CG: F5PT-le-1.8

Kagamitan: Plaskards, tsarts

Larawan ng iba’t ibang laro, at mga gamit

1. **PAMAMARAAN**
2. **Pagganyak**

Pangkatin ang klase

Bigyan ang bawat pangkat ng isang malaking kahon na may laman ng mga salita gamit ang Metakards.

Sabihin:

Magbigay ng pangungusap gamit ang mga salitang nasa metacards

1. **Paglalahad ng Aralin**
2. Pagbabaybay

Itanong: Ano ang kahulugan ng salumpuwit? Talipandas? Katoto? Durungawan? Tsubibo?

Ipagamit ang mga bagong salita sa sariling pangungusap sa tulong ng model paragraph

1. Pagtatalakayan

Itanong: Paano maipapakita ang pagmamahal sa bayan?

1. **Gawin Natin**

Basahin ng malakas ang tula.

Sa Aking mga Kababata

Unang tula ni Rizal. Sa edad 8, isinulat ni Rizal ang una niyang tula ng isinulat sa katutubong wika at pinamagatang “ SA AKING MGA KABABATA”

Kapagka ang baya’y sadyang umiibig

Sa langit salitang kaloob ng langit

Sanlang kalayaan nasa ring masapit

Katulad ng ibong nasa himpapawid

Pagkat ang salita’y isang kahatulan

Sa bayan, sa nayo’t mga kaharian

At ang isang tao’y katulad, kabagay

Ng alin mang likha noong kalayaan

Ang hindi magmahal sa kanyang salita

Mahigit sa hayop at malansang isda

Kaya ang marapat pagyamanin kusa

Na tulad sa inang tunay na nagpala

Ang wikang Tagalog tulad din sa Latin

Sa Ingles, Kastila at salitang anghel,

Sapagkat ang Poong maalam tumingin

Ang siyang naggawad, nagbigay sa atin

Ang salita nati’y tulad din sa iba

Na may alpabeto at sariling letra

Na kaya nawala’y dinatnan ng sigwa

Ang lunday sa lawa noong dakong una.

Itanong:

Ano ang pamagat ng tula?

Tungkol saan ang tula?

Bakit daw mahalaga ang pagmamahal sa bayan?

Ano ang ibig sabihin na sa langit salitang kaloob ng langit?

Bakit niya pinaglalaban ang sariling wika?

**Ikalawang Pagbasa ng Tula**

Basahin ang tula kasabay ng mga bata

1. **Gawin Mo**

Isulat sa kwaderno ang kahulugan ng mga sumusunod na salita at gamitin ito sa pangungusap.

1. salipawpaw
2. pitak
3. katipan
4. piging
5. alipugha

**5. Pagsasapuso**

Naipakikita ko ang kahalagahan ng pagmamahal sa bayan sa pamamaraan na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

C. Paglalahat

Ano ang katumbas na salitang di-pormal ng salitang nag-aalimpuyo?

Nag-aalimpuyo sag alit ang babae nang hablutin ng magnanakaw ang kaniyang bag.

* Natakot
* Nag-aapoy sag alit
* Napasigaw

Pamilyar na salita

Nagmamadaling tumakbo si Lorna upang umabot sa bangko bago ito magsara. Hangos na hangos siya nang makarating pero nahuli siya ng ilang minute.

* Pagod na pagod
* Hingal na hingal
* Durog na durog
* Inis na inis

**D. Paglalapat**

Ibigay ang kahulugan ng pangungusap.

1. Kapagka ang baya’y sadyang umiibig

Sa langit salitang kaloob ng langit

1. Ang hindi magmahal sa kanyang salita

Mahigit sa hayop at malansang isda

1. Kaya ang marapat pagyamanin kusa

Na tulad sa inang tunay na nagpala

1. Katulad ng ibong nasa himpapawi d

Pagkat anng salita’y isang kahatulan

1. Na kaya nawala’y dinatnan ng sigwa

Ang lunday sa lawa noong dakong una

1. **PAGTATAYA**

Ipangkat ang klase sa tatlo

Ipagawa ang gawaing inihanda para sa bawat pangkat.

Pangkat I – Gumawa ng rap na magagamit ang mga salitang pamilyar at di-pamilyar.

Pangkat II – Gumawa ng isang slogan na magagamit ang mga salitang pamilyar at di-pamilyar

Pangkat III – Lapat-tunog o awit na magagamit ang mga salitang pamilyar at di- pamilyar

Matapos ang ilang oras , tawagin ang mga pangkat upang ipakita ang kanilang inihandang pagtatanghal.

Bigyang halaga ang ginawa ng bawat pangkat.

1. **Kasunduan**

Magsaliksik ng mga salitang pamilyar at di-pamilyar na bago sa iyong pandinig

|  |
| --- |
|  |
| cavite.jpgdeped.jpgKagawaran ng Edukasyon | |
| Ph_seal_cavite_general_trias.pngRehiyon IV-A CALABARZON | |
| Sangay ng Kabite | |
| Trece Martires City | |

**BANGHAY ARALIN SA FILIPINO V**

IKALIMANG LINGGO – IKA-APAT NA ARAW

I.  **LAYUNIN**

* Nagagamit ang isinalarawang balangkas upang maipakita ang nakalap na impormasyon
* Nakakabuo ng isang balangkas
* Naisasalaysay ang kwento

II. **PAKSANG-ARALIN**

Paggamit ng isinalarawang balangkas upang maipakita ang nakalap na impormasyon

Pagbuo ng isang balangkas

Pagsasalaysay ng kuwento

**Pagpapahalaga:** Gumawa ng kabutihan sa kapwa

Mga aklat at babasahin

III. **Sanggunian:**

**CG: F5EP-le-8**

**Kagamitan:** Plaskards, tsarts, larawan ng anghel/ mga anghel

IV. **Pamamaraan**

1. **Pagganyak**

Ipaguhit sa mag-aaral ang paborito nilang hayop na gusto nilang alagaan.

Tumawag ng ilang mag-aaral upang magbahagi ng kanilang natapos na larawan.

1. **Paghahawan ng Balakid**

Gamitin sa pangungusap ang mga sumusunod na salita:

1. Anghel
2. Bahay
3. Butas
4. Matanda
5. Pabor
6. **Pagganyak na Tanong**

Anu-ano ang pinagdaanan ng dalawang anghel?

Pamantayan sa Pagbas

Mga Hakbang sa Pagbasa

1. Pagkilala – tumutukoy sa kahulugan ng bawat salita
2. Pag-unawa – kaisipan o ideyang ipinahahayag
3. **Paglalahad ng Aralin**
4. **Pagbabaybay**
5. Natabunan
6. Kinabukasan
7. Katawan
8. Kalalabasan
9. Paligid
10. Pagbasa ng isang kwentong pinamagatang “ Ang Dalawang Anghel”

May dalawang anghel na naglalakbay. Sa kanilang paglalakbay sila ay ginabi at naghanap ng matutuluyan. May nakita silang malaking bahay . “ Doon tayo! Makiusap tayo baka tayo ay patuluyin nila!!!” sabi ng nakababatang anghel. “ Tok …tok…tok..” Bumukas ang pinto at isang matandang lalaki ang nagbukas ng pinto. Ang leeg niya ay nakakasilaw dahil sa gintong kwintas na kanyang suot. “ Kami po ay ginabi sa paglalakbay, maaari po bang kami ay makituloy…” sabi ng nakatatandang anghel.

Hindi agad nakasagot ang matanda at tinitigan sila. Nag-aalinlangan ang matanda sapagkat sila’y nakabatkayo ahindi nila alam na sila ay mga anghel. Ngunit dahil sa pakiusap ng mga anghel na nagbalatkayong tao sila ay pinatuloy. Sila ay pinatulog sa isang masikip na kuwarto na may matigas na higaan. Hindi sila inalok ng makakain kahit na alam ng matandang mayaman na sila ay nangangatog na sa gutom. Nang sila ay matutulog na, nakita ng nakatatandang anghel na may butas ang dingding ng kuwarto. Inayos niya iyon at isinarado ang butas. Nakatingin lamang ang nakababatang anghel sa mga nangyari. Kinabukasan, sila ay nagpasalamat at umalis na. Naglakbay naman sila at nagpunta sa isang bukid. “ Gutom na talaga ako!” sabi ng nakababatang anghel. “ O sige, teka lang… sa banda roon ay may maliit na kubo… tingnan natin at tayo ay magtanong sa kanila.” Nung sila ay malapit na sa kubo nakita nila ang mag-asawang matanda. Makikita sa kanilang tindig ang hirap ng buhay. “ Magandang hapon sa inyo, kayo ba ay naligaw?” sabi ng matandang lalaki. “ Ginabi nap o kami at kami po ay nagugutom… Nakakahiya po ngunit manghihingi kami ng pabor na kung may konti kayong tinapay ay manghihingi po kami para kami ay makaraos sa gabing ito.” Sabi ng nakatatandang anghel. “ Oo, meron kami dito at gabi na rin masyado para kayo ay maglakbay. Kaya dito na kayo magpalipas ng gabi”, sabi ng matandang babae. Gutom man hindi pa rin masyadong nakakain ang nakababatang anghel sapagkat napansin niyang ibinigay sa kanila ang tanging pagkain ng mag-asawa. Inalok niya subalit ipinilit ng mga matatanda na sila ay kumain sapagkat sila ay malayo pa ang lakbayin kinabukasan. Maliban doon, pinatulog sila ng mag-asawa sa kanilang higaan, at ang mga matanda ay natulog sa sahig.

Kinabukasan, nagising ang nakababatang anghel sa isang malakas na iyak. Lumabas siya at nakita ang matandang babae na umiiyak habang tinitingnan ang asawang inaasikaso ang namatay nab aka na tangi nilang kayamanan. Bumalik sa loob ng kubo ang nakababatang anghel na may galit. Hinarap ang isang anghel at sinabing “ bakit mo ito ginawa?” Iyong matapobre hindi tayo inasikaso pero inayos mo pa ang dingding ng bahay niya. Pero itong mga matatandang halos lahat ng mayroon sila ay inalay sa atin, hinayaan mo pang mamatay ang baka nila… bakit?”

“ Naiintindihan ko ang ngitngit mo, munting anghel… pero nung nnandun tayo sa mansion ng matandang matapobre na sinasabi mo…. Nakita ko na may kayamanan sa butas ng dingding. Hindi pa niya iyon nakikita. At dahil masama ang ugali niya tinakpan koi yon. Kagabi naman, dumating ang anghel ng kamatayan… kinukuha ang matandang babae… pero dahil mabait sila sa atin… ang kanilang baka ang aking ibinigay….”

Pagtatalakayan:

1. Ano ang pinagkaiba ng mahirap at mayaman sa kuwento?
2. Ano ang ginawa ng matandang anghel sa singding?
3. Ano ang ibinigay ng mag-asawang mahirap sa dalawang anghel?
4. Bakit nagngingitngit ang batang anghel sag alit?

1. **Gawin Ninyo**

Pagbasa sa kuwento

Kwento ng Kalabaw at Kambing

Isang araw, naliligo sa ilog si kalabaw ng siya’y tapos na sa pagtrabaho, naligo siya ng buong araw hanggang natabunan na ng araw. Kinabukasan si kalabaw ay palakad papunta kung saan naroon ang trabho kasama niya ang kanyang Amo hanggang sa hinayaan ito maghapon subalit may isang hayop na nilalamig na dahil sa sobrang lamig at nangangailangan ng tulong niya at ito ay si kambing.

Hindi lamang sa malamig ang panahon ito ay lumakas na rin ang hangin, ulan at naninilim ang langit. Nang si kambing ay nakita niyang giniginaw ito’y pinuntahan sa kinaroroonan upang tulungan subalit si kambing ay takot na takot sa tubig dahil siya’y mababasa. Ang ginawa ni Kalabaw ay naghakoot ng iilang dahon ng saging at ginawang parang bahay kubo upang sa ito’y may masilungan si kambing.

Kinabukasan sila’y naging magkaibigan kahit saan man sila magkita. Patuloy na nilalagay sa taos puso ni kambing ang nagawang tulong sa kanya ni kalabaw.

Aral: Dapat maging matulungin sa kapwa lalo na sa panahong kailangan ang tulong mo.

Marami pang kwento na gawa ang blog na ito : <http://mgahalimbawang> maiklingkwento.blogspot.com

1. **Gawin Mo**

Ipakita sa mga mag-aaral ang balangkas ng kwento. Sabihin na may elementong sinusunod upang makasulat ng isang maayos na kwento. Talakayin ang balangkas.

Balangkas ng Kwento

|  |
| --- |
| kuwento |

Tagpuan tauhan suliranin banghay resolusyon

Simula

Gitna

Wakas

Itanong:

Ano ang pamagat ng kwento?

Saan ito nangyari?

Sinu-sino ang mga tauhan nito?

Ano ang suliranin ng kwento?

1. **Pagsasapuso**

Dapat maging matulungin sa kapwa dahil\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **PAGLALAHAT**

Ito ang limang halimbawa kung paano tayo matutulungan ng paggawa ng balangkas o outline sa pagsulat ng isang essay.

1. Kapag ikaw ay gumawa ng balangkas, mas mapag-iisipan mong mabuti kung paano mo sisimulan o tatapusin ang iyong sanaysay.
2. Kapag ikaw ay gumawa ng balangkas, mapipili moa ng mga ideya o konsepto na nais mong isama sa sanaysay.
3. Kapag ikaw ay gumawa ng balangkas, mas magigng madali sa iyong ayusin ang mga ideya sa iyong sanaysay.
4. Kapag ikaw ay gumawa ng balangkas, maiiwasan mong mawala sa focus habang nagsusulat ng sanaysay dahil para itong mindmap. Gagabayan ka nito para maisulat ng malinaw ang iyong mga ideya.
5. Kapag ikaw ay gumawa ng balangkas, maiiwasan mong maging paulit-ulit ang mga ideya sa iyong sanaysay, dahil sa simula pa lang ay naka plano na kung ano ang mga ideyang isasama mo at hindi.

**V. Pagtataya**

**Itanong:**

Ano ang dapat tandaan sa pagsulat ng isang kwento?

Sumulat ng mga tanong na magiging gabay mo sa pagsulat ng isang kwento.

**VI. Kasunduan**

Gumawa ng balangkas ng kwento na naaayon sa nangyayari sa ating pamayanan.

|  |
| --- |
|  |
| cavite.jpgdeped.jpgKagawaran ng Edukasyon | |
| Ph_seal_cavite_general_trias.pngRehiyon IV-A CALABARZON | |
| Sangay ng Kabite | |
| Trece Martires City | |

**BANGHAY ARALIN SA FILIPINO V**

IKALIMANG LINGGO – IKALIMANG ARAW

I.  **LAYUNIN**

* Nabibigkas ng may wastong tono, diin, antala at damdamin sa nabasang tula.
* Nababasa ang maikling tula nang may wastong tono, diin, antala at damdamin
* Naksusulat ng isang maikling tula

II. **PAKSANG ARALIN**

Pagbigkas ng may wastong tono, diin, antala at damdamin sa napakinggang tula

Pagbasa ng maikling tula nang may wastong tono, diin, antala at damdaminPagsulat ng maikling tula

Pagpapahalaga: Ang kalikasan ay minamahal at inaalagaan tulad ng pagmamahal at pag-aalaga ng iyong sarili

**III. Sanggunian:** CG : F5PS-le-25

F5PU –le-2.2

**Kagamitan**

Tsart, metacards

**IV. PAMAMARAAN**

1. **Panimulang gawain**
2. Pagbabaybay

Idikta ang limang salita

1. Eleksyon
2. Kongresista
3. Lungga
4. Bulsikot
5. roleta
6. **Pagganyak**

Magbugtongan tayo

Bigyan ng ilang minute ang mga mag-aaral upang makapagbugtungan.

Tumawag ng isang mag-aaral upang magbahagi ng kanyang bugtong.

Ipabasa sa mga ito ang nakasulat na mga bugtong

Itanong:

Ano ang napansin ninyo sa mga salitang ginamit sa bugtong?

Kailan magkatugma ang mga salita?

**3. Paglalahad ng Aralin**

Pagbasa ng tulang “ Kalikasan- Saan Ka Patungo?”

Ni Avon Adarna

Nakita ng buwan itong pagkasira,

Mundo’t kalikasan ngayo’y giba-giba

Ang puno – putol na, nabuwal at lanta

Ang tubig- marumi, luting ang basura.

Nalungkot ang buwan sa nasasaksihan,

Lumuhang tahimik sa sulok ng damdam,

At nakipagluhaan sa poong Maylalang,

Pagkat ang tao rin ang may kasalanan.

Ang hanging sariwa, bilasa na ngayon. Naglilimayon

Nasira ang usok naglilimayon,

Malaking pabrika ng goma at gulong,

Sanhi na ginawa ng pagkakataon!

Ang dagat at lawa na nilalanguyan

Ng isda at posit ay wala nang laman,

Namatay sa lason saka naglutangan,

Basurang maburak ang siyang dahilan!

Ang lupang mataba na bukid-sabana,

Saan ba nagpunta, nangaglayag na ba?

Ah.. hindi… naroon…. Mga mall na pala,

Ng ganid na tao sa yaman at pera.

Mga sapa at ilog sa Kamaynilaan,

Ginawa na ng tao na basurahan

At kung dumating ang bagyo at ulan

Hindi makakilos ang bahang punuan.

Ang tao rin itong lubos na dahilan,

Sa nasirang buti nitong kalikasan,

At darating bukas ang ganti ng buwan,

Uunat ang kamay ng Poong Lumalang!

**4. Pagtatalakayan:**

1. Ano ang pamagat ng tula?
2. Sino ang sumulat ng tula?
3. Ano ang ipinararating ng tula sa mga tao?
4. Anong damdamin ang iyong nararamdaman ng nabasa moa ng tula?
5. **Pagsasanay**

**Gawin Ninyo**

Ipabasang muli ang tula

Ang Aking Pangarap

Ni: Kiko Manalo

Pangarap kong magbakasyon

Kapiling ang hanging Habagat

At kami’y maglilimayon

Sa mga ilog at dagat.

Ipagmamalaki ko sa kanya

Na hindi galing sa atin ang basura

Na naglutang sa dalampasigan

Ng Kamaynilaan.

Sa lungsod ko siya igagala

Doon sa nilalakaran ng rodilyo

At sa gilid ay nagtayo

Ang mga pabrika ng bata.

Ipagmamalaki ko sa kanya

Na ang mga nakatira

Ay hindi nagtatapon ng basura

Sa mga kanal at kalsada.

Ililigid ko siya nang masigla

Sa mga bundok at gubat

Na ginawang pugad

Ng mga tumakas sa siyudad.

Ipagmamalaki ko sa kanya

Na ang mga punong matatayog,

Na pinutol at nililok

Ay naging santong bantayog!

Upang siya’y malibang

Makapag-unwind, ma-relax

At hindi na makapaminsala

Sa bayan kong Pilipinas!

Ito ang aking pangarap.

Sagutin ang mga tanong:

* Anu-ano ang slaitang magkakatugma na ginamit dito>
* Saan ito matatagpuan?
* Ano ang anyo ng isang tula?
* Alin sa mga ito ang taludtod?
* Alin naman ang linya?
* Ilan ang paksa ng tulang binasa?
* Paano ipinakita ang iba’t ibang paksa ng tula?
* Paano isinusulat ang tula?
* Nabigkas ba ninyong may wastong tono, diin,antala at damdamin ang napakinggang tula?

**2. Gawin Mo**

Ipakita ang rubrics sa pagsulat ng isang tula. Talakayin ito sa mga mag-aaral upang maging gabay nila sa pagsulat ng sarili nilang tula.

Pagawin ng isang tula ang mga mag-aaral tungkol sa kanilang pagpapahalaga sa pamilya. Matapos ang inilaang oras , ipakita muli ang rubrics na ipinaliwanag bago magsimula ang pagsulat.

1. **Pagsasapuso**

Kumpletuhin

Ang kalikasan ay dapat \_\_\_\_\_\_\_\_\_\_\_\_ dahil \_\_\_\_\_\_\_\_\_\_\_\_\_\_\_\_\_\_\_\_

1. **Paglalahat**

Ang pagsulat ng tula ay isang paraan ng paglalahad ng kaganapan sa iyong buhay o gunita na nais mong mabalikan.

**V. Pagtataya**

1. Pagbasa ng isang tula na may wastong tono, diin, antala, at damdamin

Silang Mapapalad

Ni: Kiko Manalo

Mapapalad ang mga walang pangarap

Dahil hindi nila kailangang hagilapin,

Ang mga “x” ni Math

Na kay tagal nanng hinahanap

Hindi pa rin mahagilap.

Mapalad ang mga walang pangarap

Pagkat hindi nila kailangang sagutan

Kung ano ang kahulugan

Ng Statistics at Trigo

Sabuhay ng tao

Mapalad ang mga walang pangarap

Dahil hindi nila kailangang magpasya

Kung ano ang pipiliin

Aklat ba o DOTA,

Facebook ba o Algebra.

Mapalad ang mga walang pangarap

Dahil hindi nila kailangang magpumilit

Na magsalita ng English

At dila’y mamilipit

Kapag kausap si Masungit.

Mapalad ang mga walang pangarap

Dahil hindi nila kailangang pag-aralan

Ang mga bayani ng bayan

At magkakasalungat na istorya

Sa libro at akademya.

Mapalad ang mga walang pangarap

Dahil hindi nila kailangang mamalimos

Ng mga uno at dos

Sa ilang gurong nakasentro

Sa pagtitinda ng tocino.

Mapalad ang mga walang pangarap

Dahil hindi nila kailangang mag-imbento

Ng matataas na grado

Sa nanay at tatay

Na umaasang ang buhay,

Ay maiaahon ng mahinusay.

Silang mapapalad….

1. Sumulat ng isang tula

**VI. Kasunduan**

Sumulat ng isang tula tungkol sa lipunan.